open-index/open-wikipedia-markdown huggingface dataset:
Hu&Hei

**Hu&Hei** er et orienteringsløp som første gang ble arrangert høsten 1960 av Norge Tekniske Høyskoles Idrettslag – NTHI. Løpet ble arrangert som et tilsvar til en del eplekjekke o-løpere som hadde beklaget seg i lang tid over for korte og lette løyper. Løpet arrangeres senhøstes i Bymarka i Trondheim, gjerne med kuldegrader, sludd og snø! Herreløypa er på 30&nbsp;km, dameløypa på 18&nbsp;km. Som prolog på lørdag arrangeres et kort oppvarmingsløp – *Snuskeløpet* før *Gampeløpet* på søndagen.
Troidini

* *[[Atrophaneura]]*
* *[[Battus]]*
* *[[Byasa]]*
* *[[Cressida]]*
* *[[Euryades]]*
* *[[Losaria]]*
* *[[Ornithoptera]]*
* *[[Pachliopta]]* 
* *[[Parides]]*
* *[[Pharmacophagus]]*
* *[[Trogonoptera]]*
* *[[Troides]]*

**Troidini** er en delgruppe / stamme av sommerfugler i gruppen svalestjerter. 

Troidini finnes ikke i Europa. Tre av slektene *[[Ornithoptera]]*, *[[Trogonoptera]]* og  *[[Troides]]* utgjør fuglevinger, med tilsammen 34 arter. De er store sommerfugler med spisse avlange vinger, noe som gjør at de ligner fugler når de flyr. 

## Systematisk inndeling
Denne systematiske oversikten, samt antall arter følger  *Papilionidae – revised GloBIS/GART species checklist.*

Slektskapsforholdene mellom svalestjertenes  delgrupper og slekter er avklart i ulik grad, særlig blant de tallrike  tropiske artene.  Derfor kan endringer skje. 

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie svalestjerter (Papilionidae) 
**** Papilioninae – 485 arter
***** delgruppe / stamme **Troidini** Talbot, 1939  – 130 arter
****** slekt *[[Atrophaneura]]* – 12 arter
****** slekt *[[Battus]]* – 12 arter
****** slekt *[[Byasa]]* – 14 arter
****** slekt *[[Cressida]]* – 1 art
****** slekt *[[Euryades]]* – 2 arter
****** slekt *[[Losaria]]* – 4 arter
****** slekt *[[Ornithoptera]]* (fuglevinger) – 12 arter
****** slekt *[[Pachliopta]]* – 16 arter
****** slekt *[[Parides]]* – 34 arter
****** slekt *[[Pharmacophagus]]* – 1 art
****** slekt *[[Trogonoptera]]* (fuglevinger) – 2 arter 
****** slekt *[[Troides]]* (fuglevinger) – 20 arter

## Referanser


## Kilder
* Papilionidae –  revised GloBIS/GART species checklist 
* Troidini – www.funet.fi – Lepidoptera database

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som  vil lære mer om insekter.
Grzegorz Bronowicki

**Grezegorz Bronowicki**, født 4. august 1980 i Łęczna i Polen, er en polsk fotballspiller.

## Referanser


## Eksterne lenker
* 
* Spillerprofil på 90minut.pl
Simax

**Simax Classics** er en «label» for klassisk musikk tilhørende det uavhengige norske plateselskapet Grappa Musikkforlag A/S.

## Historie
I 1978 grunnla Tore Simonsen og Arne Akselberg plateselskapet SIMAX. Arne Akselberg hadde oppgavene som lydtekniker og produsent, Simonsen gjorde resten. Selskapets filosofi var å gjøre musikkopptak i naturlige omgivelser for klassisk musikk som kirker og konsertsaler heller enn musikkstudioer, og benytte bærbart opptaksutstyr med en eller to mikrofoner. Selskapet skulle også være en motvekt til datidens klassiske platebransje i Norge, som sjeldent lot norske artister spille inn verk av annet enn norske komponister. SIMAX skulle la norske klassiske artister få anledning til å spille inn et internasjonalt repertoar, og i årene som fulgte tok man derfor inn i stallen lovende artister som Det norske kammerorkester, Truls Mørk, Leif Ove Andsnes og Ole Edvard Antonsen.

Den første innspillingen kom ut i 1979 og var med organisten Bjørn Boysen på det nye orgelet i Oslo Konserthus i et program bestående av Liszt, Reubke og Arild Sandvold. Blant plateselskapets bestselgere gjennom tidene hører Det Norske Kammerorkesters innspilling av Britten og Tsjajkovskij, Truls Mørks innspilling av Haydns cellokonserter og cembalisten Ketil Haugsands Bach-innspilling med gambisten Laurence Dreyfus. 

I 2000, da platesalget hadde begynte å gå nedover, solgte Akselberg og Simonsen SIMAX til Grappa, som har videreført katalogen med labelen Simax Classics.

## Referanser




## Eksterne lenker
* Simax Classics
Den standhaftige tinnsoldat

**Den standhaftige tinnsoldat** kan vise til:
* Et eventyr av H.C. Andersen, se Den standhaftige tinnsoldat (eventyr)
* En dukkefilm av Ivo Caprino, se Den standhaftige tinnsoldat (film)
* Den standhaftige tinsoldat (Der var engang...), tittelen på en dansk/tysk film produsert i 2005
Jacek Krzynówek

**Jacek Kamil Krzynówek** (født  15. mai 1976) er en polsk tidligere fotballspiller som sist spilte for Hannover 96 i den tyske Bundesliga og for . Et av de største øyeblikkene i hans karriere er målet han scoret for Bayer Leverkusen mot Real Madrid i 2004/2005 Champions League. 

## Spillerkarriere
Krzynóweks fotballkarriere startet hos LZS Chrzanowice. I 1994 flyttet han til RKS Radomsko. I Radomsko spilte han to sesonger, før han gikk til enda en polsk klubb, Rakow Czestochowa som han debuterte i den polske Ekstraklasa for den 28. juli 1996. Etter en sesong med Rakow gikk han til en annen klubb i samme liga, GKS Belchatow. Sesongen 1997&ndash;98 rykket han opp med laget til Ekstraklasa, men rykket ned igjen påfølgende sesong. Likevel gjorde han godt inntrykk på speidere fra andre klubber, bl.a. 1. FC Nürnberg i tillegg til Janusz Wojcik, som var trener for s landslag. 

Han debuterte for det polske landslaget den 10. november 1998 i en kamp mot  som Polen vant 3-1. I 1999 gikk han til 1. FC Nürnberg i 2. Bundesliga. Han returerte til det polske landslaget i begynnelsen av 2000, etter at Jerzy Engel ble ansatt som ny trener. Meget snart ble han en av de viktigste spillerne på laget som kvalifiserte seg til VM 2002. 

I 2002 bidro han til at 1. FC Nürnberg rykket opp til Bundesliga, og ble kalt den beste venstre midtbanespilleren i 2. Bundesliga. I 2002 dro han til Sør-Korea og Japan for å delta i VM 2002 med Polen. Til tross for Polens dårlige resultater fikk Krzynowek ros for sine prestasjoner, og spilte alle Polens tre kamper. 

På grunn av en skade gikk han glipp av det meste av 2002-2003-sesongen. Høsten 2003 spilte han i avgjørende kvalifiseringskamper til Euro 2004 for Polen. Dessverre klarte ikke Polen kvalifiseringen og 1. FC Nürnberg var ute av stand til å bli i Bundesliga. Derfor gikk Krzynowek til Bundesliga-klubben Bayer Leverkusen. I 2004-2005-sesongen var han en av de markante spillerne for klubben, og trioen Krzynowek, Andriy Voronin, og Dimitar Berbatov tiltrakk seg oppmerksomhet fra mange europeiske toppklubber. Bayer Leverkusen spilte også meget godt i Champions League, hvor de slo ut klubber som Real Madrid og AS Roma. Krzynowek scoret tre mål, ett av målene ble scoret mot Real Madrid, og ble omtalt som et av de vakreste i dette årets turnering.

I kvalifiseringen til VM 2006 spilte han de viktigste kampene for Polen, og bidro sterkt til Polens kvalifikasjon til VM 2006 i Tyskland. Under VM tapte Polen 2-0 for overraskelseslaget , og 0–1 for vertene . Etter en skuffende 2005/2006-sesong, flyttet han til VfL Wolfsburg.

Han har blitt tildelt mange priser og trofeer, ikke bare i Polen, men også i utlandet. To ganger er han kåret til «Årets spiller i Polen» av magasinet Pilka Nozna, i 2003 og 2004. Han fikk 96 landskamper for Polen og scoret 15 mål.

## Referanser


## Eksterne lenker
*
BIS Records

**BIS Records** er et svensk klassisk plateselskap som ble etablert i 1973 av Robert von Bahr.

## Eksterne lenker
*
Gotha G.III

**Gotha G.III** var et tysk bombefly produsert for de tyske luftstyrker under den første verdenskrig. G.III ble utviklet og produsert parallelt med G.II som den var utviklet med utgangspunkt i.

Gotha G.III ble utstyrt med to Mercedes D.IVa rekkemotorer på 260 hk hver, som var en kraftigere og mer pålitelig variant av Mercedes D.IV motorene brukt i G.II. Andre endringer i forhold til G.II inkluderte et forsterket skrog og tre mitraljøser i stedet for to.

De første G.III bombeflyene ble operative fra høsten 1916, og forble i tjeneste frem til høsten 1917.
Vest-Norsk Plateselskap

**Vest-Norsk Plateselskap** er et norsk klassisk plateselskap som siden starten i 1983 har utgitt musikk med kjente norske utøvere som eksempelvis Leif Ove Andsnes, Jiří Hlinka og Aage Kvalbein.  

## Eksterne lenker
* Vest-Norsk Plateselskap
Mariusz Lewandowski

**Mariusz Lewandowski** (født 18. mai 1979 i Legnica) er en polsk fotballspiller som spiller midtstopper på den ukrainske fotballklubben Sjakhtar Donetsk. Han spiller også defensiv midtbane, og hans styrker på banen er utholdenhet, luftstyrke og hans fysiske styrke.

Han var med i troppen til fotball-VM i Tyskland 2006, og han var en svært viktig brikke for det  som kvalifiserte seg for EM i fotball 2008.

## Referanser


## Eksterne lenker
*
Postel Award

**Jonathan B. Postel Service Award** er en pris oppkalt etter Jon Postel. Prisen er blitt utdelt hvert år siden 1999 av Internet Society for å «hedre en person som har gjort fremragende bidrag til nytte for datakommunikasjonsverdenen».

Den første mottakeren av prisen var Jon Postel selv (posthumt). Prisen ble opprettet av Vint Cerf som leder for Internet Society, og ble bekjentgjort i artikkelen *«I remember [[Internet Assigned Numbers Authority|IANA]]»*, publisert som RFC 2468. 

## Vinnere
*2009 CSNET
*2008 La Fundacion Escuela Latinoamericana de Redes (EsLaRed) (mottatt av Prof. Ermanno Pietrosemoli)
*2007 Nii Quaynor
*2006 Bob Braden og Joyce K. Reynolds
*2005 Jun Murai
*2004 Phill Gross
*2003 Peter T. Kirstein
*2002 Steve Wolff
*2001 Daniel Karrenberg
*2000 Scott Bradner
*1999 Jon Postel

## Referanser


## Eksterne lenker
* Nettsted med liste over vinnere
Dirk Jan de Geer

**Dirk Jan de Geer** (født 14. desember 1870 i Groningen i Nederland, død 27. november 1960 i Soest i Nederland) var nederlandsk politiker. I den første halvdelen av det 20. århundre var de Geer en viktig statsmann.  Han var minister-president i to perioder, 1926 &ndash; 1929 og 1939 &ndash; 1940.  

Han tilhørte det nederlandske partiet Christelijk-Historische Unie (CHU). Han ledet to regjeringer, Kabinet-De Geer I og II. Jonkheer de Geer ble av dronning Wilhelmina utnevnt til æresembetet Minister van staat i 1933, mens han ble fratatt embetet i 1947. Dette hadde bare skjedd en gang tidligere.

## Liv og virke
### Bakgrunn
Dirk Jan de Geer var fra den de Geer-slekten som ble portrettert av maleren Rembrandt. Han tok doktorrad i juss, og arbeidet først som journalist.

### Politiker
Han hadde flere perioder i Tweede Kamer, og var videre medlem av kommunestyret i Rotterdam, medlem av fylkesstyret i Zuid-Holland og borgermester i Arnhem. Likevel var de Geers viktigste rolle å lede CHU etter at De Savornin Lohman hadde forlatt det. Innen partiet var de Geer opprinnelig kjent som en av de mest fremadstrebende. Mellom 1921 og 1940 innehadde han flere ministersposter, hvorav tre som finansminister. En viktig suksess var hans lov om finansielle forhold (ned.: *Financiële-Verhoudingswet*). 

#### Ministerpresident
I 1939 ble han minister-president for den første regjeringen som det sosialdemokratiske partiet Sociaal Democratische Arbeiders Partij (SDAP) deltok i. Frem til da hadde de blitt utestengt fra regjeringsdeltagelse av de andre partiene.

De Geers lange politiske karriere endte i en skuffelse i 1940. De Geer hadde spilt en omstridt rolle etter at den nederlandske regjeringen gikk i eksil i London sammen med dronning Wilhelmina etter den tyske invasjonen 10. mai 1940. Han skadet den nederlandske regjeringen allerede da han ankom Storbritannia, ved at han hevdet at landet aldri ville vinne krigen. 

#### Avsettelse
Til slutt ble han løst fra stillingen som minister-president, mye takket være dronningens innflytelse. Han ble etterfulgt av Prof. P.S. Gerbrandy. De Geer vendte tilbake til det okkuperte Nederland uten den nye minister-presidentens tillatelse. Der fikk han en varm velkomst av tyskerne, som satte pris på hans propagandaverdi.

I 1942 publiserte han en pamflett som forsvarte at han vendte tilbake til det okkuperte Nederland, og dessuten anga at han mente at det var liten vits i å fortsette krigen mot tyskerne. 

Takket være denne holdningen ble han etter krigen fremstilt for en spesial domstol for krigsforbrytelser. Han ble dømt for å ha skadet den nederlandske statens sak med oppsett. Etter denne dommen fulgte «renselsesprosessen» som tok fra ham æresbevisninger. 12. november 1947 ble han fratatt embetet som Minister van staat, og tre år senere ble han fratatt Oranje-Nassau- og storkorset i den nederlandske løves orden.

## Referanser


## Kilder
* Biografisch Woordenboek van Nederland – Biografi jhr. Dirk Jan de Geer, (1870–1960) (nederlandsk)
* ''Jonkheer D.J. de Geer, De teloorgang van een ministerpresident'', biografi av Henk van Osch, 2007 (nederlandsk)
Kabinet-De Geer I

Den nederlandske regjeringen **Kabinet-De Geer I** som tiltrådte 8. mars 1926 ble ledet av D.J. de Geer fra Christelijk-Historische Unie.

## Ministre
* Ministerpresident: Dirk Jan de Geer (CHU)
* Minister van Algemene Zaken: Dirk Jan de Geer (CHU) a.i.
* Utenriksminister: 
** Herman Adriaan van Karnebeek (lib. partiløs), fra 8. mars 1926 til 1. april 1927
** Frans Beelaerts van Blokland (CHU), fra 1. april 1927 til 11. august 1929
* Justisminister: Jan Donner (ARP)
* Innenriks- og landbruksminister: Johannes Benedictus Kan (lib. partiløs)
* Undervisnings-, kunst- og vitenskapsminister: Marius Alphonse Marie Waszink (RKSP)
* Finansminister: Dirk Jan de Geer (CHU) (samtidig ministerpresident)
* Krigsminister: Adriaan Quirinus Hendrik Dijxhoorn (partiløs)
** Louis Anne van Roijen (lib. partiløs), fra 8. mars 1926 til 24. april 1926
** Johan Marie Jacques Hubert Lambooij (RKSP), fra 24. april 1926 til 1. september 1928
* Marineminister:
** Louis Anne van Roijen (lib. partiløs) a.i., fra 8. mars 1926 til 24. april 1926
** Johan Marie Jacques Hubert Lambooij (RKSP) a.i., fra 24. april 1926 til 1. september 1928
* Forsvarsminister: Johan Marie Jacques Hubert Lambooij (RKSP), fra 1. september 1928 til 10. august 1929
* Waterstaatsminister: Hendrik van der Vegte (ARP)
* Minister for arbeid, handel og industri: Jan Rudolph Slotemaker de Bruïne (CHU)
* Koloniminister: Jacob Christiaan Koningsberger (lib. partiløs)

## Kilder
*
Joseph Spence

**Joseph Spence** (født 3. august 1910 i Andros, Bahamas, død 18. mars 1984 i Nassau) var en bahamansk gitarist og sanger. Han var en av sin tids viktigste tradisjonsbærere for bahamansk folkemusikk. Sjøl om han levde hele sitt liv på Bahamas og bare i korte perioder var fulltids musiker, regnes han som en gitarist som har utvida instrumentets muligheter.

Spence lærte seg sjøl å spille gitar som niåring. Ved sida av sitt daglige arbeid som fisker opptrådte han overalt på lokale fester og tilstelninger, og var allerede før andre verdenskrig en av øyenes mest populære musikere. I åra 1944 til 1946 tok han seg arbeid i USA, der han ble sterkt inspirert av sørstatenes svarte musikktradisjoner.

Etter krigen opptrådte han ofte på hoteller og sightseeingbåter på Bahamas, og gjennom turistene ble navnet hans etter hvert kjent i videre kretser. På slutten av 50-tallet ble de første opptaka gjort. Utover på 1960-tallet opptrådte han flere ganger i USA. I 1964 ble den første plata utgitt – *Happy All the Time*. Spence ble en vesentlig inspirasjonskilde for musikere som Ry Cooder og Taj Mahal, som inviterte han tilbake til USA flere ganger på 1970-tallet.

## Spillestil og repertoar
Spence hadde et svært komplisert fingerspill, som resulterer i flere komplementære melodier til erstatning for det konvensjonelle melodi- og basspillet. Det oppstår et mangfold av rytmer og en harmonisk fyldighet som inntil da må sies å ha vært ukjent for gitarister. Viktige stilskapere som Ry Cooder og John Renbourn har vært sterkt påvirka av Spence.

Spence synger ikke i vanlig forstand; stemmen gir bare en rytmisk, brummende antydning av teksten, og fungerer nærmest som et akkompagnement. Tekstene er som oftest religiøse, og framføringene vitner både om en sterkt kristen overbevisning og et smittende humør.

## Referanser


## Eksterne lenker
* 
*  Diskografi med coverbilder
*  How to play Joseph Spence's guitar style
*  A Tribute To Joseph Spence & The Pinder Family
Midtbygd

**Midtbygd**, eller *Mellombygda*, var den minste av de tre bosettingene som ble etablert på sydvestkysten av Grønland da Eirik Raude etablerte norrøne bosettinger i området fra 985. De andre to bosettingene het Vesterbygd og Austerbygd. Midtbygd omtales i noen sammenhenger som en del av Austerbygd.

Midtbygd lå rett nordvest for Austerbygd, og bestod av ca. 20 gårder langs kysten, mot dagens Ivittuut. Denne bygda ble fraflyttet etter Vesterbygd, men før Austerbygd. 

På ei øy utenfor Ivittuut er det funnet en gravstein med navnet Ossur Asbjarnarson.

## Referanser


## Litteratur
*Jón Viðar Sigurðsson: *Det norrøne samfunnet*. Pax forlag, Oslo 2008

## Se også
*Den norrøne bosetningen på Grønland
*Eirik Raudes kolonisering av Grønland
Saghaier

* *[[Pliotrema warreni]]*
* *[[Pristiophorus cirratus]]* 
* *[[Pristiophorus japonicus]]*
* *[[Pristiophorus nudipinnis]]*
* *[[Pristiophorus schroederi]]*

**Saghaier** (Pristiophoridae) er en gruppe bruskfisker med fem arter. I tillegg finnes fire arter som ikke er beskrevet enda.

Flere titalls fossile arter er kjent fra sen kritt og fram til i dag. Gruppen har hatt utbredelse langs alle kontinenter. Selv om skjelettet er av brusk og ikke fossiliseres så lett, finnes ofte sagtennene som enkeltfossiler.

## Referanser


## Eksterne lenker
*
Uluṟu-Kata Tjuṯa nasjonalpark

**Uluṟu-Kata Tjuṯa nasjonalpark** ligger i Nordterritoriet i Australia, i et område som «eies» av aboriginene (den australske urbefolkningen). Nasjonalparken, som står på verdensarvlisten til UNESCO, er blant annet kjent for sitt hellige røde fjell, Uluru (eller Ayers Rock, som det også kalles), og sin spesielle geologi, flora og fauna.

## Eksterne lenker
*
Blo.gs

**blo.gs** er en tjeneste basert på RSS feed-innsamling, primært fra blogger, som produserer en enkel liste (og også en RSS-feed av den) over brukerens bokmerkede nettsteder, ordnet i henhold til hvor nylig de er blitt oppdatert.

blo.gs ble kjøpt av Yahoo! i juni 2005.

## Se også
* Domenehacking

## Eksterne lenker
* blo.gs
* Yahoo
Almazán

**Almazán** er en by som ligger i provinsen Soria i Castilla y León i Spania. I 2006 hadde byen 5.727 innbyggere.
Porsche Panamera

**Porsche Panamera** (produsert siden 2009) er en romslig familiebil fra tyske Porsche. Navnet kommer av billøpet Panamericana fra 1950-tallet.  Den bygges i Leipzig og ble i toppåret 2018 solgt i over 38,000 eksemplarer. 

## Modeller
### Første generasjon (2009–2017; Type 970)
De to første utgavene het **Panamera S** og firehjulstrekkeren **Panamera 4S** og hadde V8-motor på 4,8 liter og 400 hk. **Panamera Turbo** hadde firehjulstrekk, biturbo og 500 hk.  En litt mindre 3,6-liter V6-motor fra Audi, tunet til 296 hk, ble brukt i innstegsmodellene **Panamera** (den enkleste) og **Panamera 4** med firehjulstrekk.

I 2011 kom en hybridbil med V6 og 375 hk. Det kom også turboladet dieselmotor med 247 hk, samt modeller somk **Panamera GTS** med 424 hk V8 og **Turbo S** med 550 hk.

En ansiktsløfting (Type 970.2) kom i 2014 med mindre motorendringer (S gikk over til V6).  Hybrid-panameraen fikk 416 hk tilsammen.


2010 Porsche Panamera 4S 1 -- 03-14-2010.jpg|Porsche Panamera 4S (970)
2012-03-07 Motorshow Geneva 4630.JPG|Porsche Panamera GTS (970)
Porsche Panamera side.jpg|Porsche Panamera Turbo (970)


### Andre generasjon (2017–2023; Type 971)
Den nye utgaven var lavere og bredere og fikk nytt interiør. De to enkleste (base og 4) har nå 325 hk, mens S og 4S får ny 2,9-liter V6 på 434 hk.  **E-Hybrid** yter nå 552 hk, mens GTS har en 4-liter turbo-ladet V8 på over 450 hk.  Toppmodellen **Turbo S E-Hybrid** har 680 hk.

I perioden 2018–24 tilbys **Sport Turismo** som stasjonsvogn med varierte motorer, også hybrid.  4S Diesel fra 2017 har V8 på 422 hk. I 2021 kom mindre kosmetiske forandringer.  Man gjeninnfører **Turbo S** (uten hybrid) har 4-liter V8 på 621 hk. Den automatiske PDK-girkassen får 8 trinn.


Porsche Panamera 4S diesel - Mondial de l'Automobile de Paris 2016 - 001.jpg|Porsche Panamera 4S diesel (971)
Porsche 971 Panamera Turbo 1X7A6496.jpg|Porsche Panamera Turbo (971)
GIMS 2019, Le Grand-Saconnex (GIMS9991).jpg|Porsche Panamera 4 Sport Turismo (971)
PORSCHE PANAMERA 4S SPORT TURISMO China.jpg|Porsche Panamera «facelift» (971)


### Tredje generasjon (2023–d.d.; Type 972)
I 2023 kom mindre endringer i utseende, matrise LED som standard belysning, og litt økning i motorkraft og batteri. Den enkleste kommer med 2,9 liter og 353 hk. 

Sommeren 2024 ble det klart at stasjonsvogna forsvant fra sortimentet. Motoreffekten i en GTS økes til 500 hk, mens for Turbo S E-Hybrid til 782 hk. Batterieffekten økte til 25,9 kWh.


Porsche 972 IMG 9526.jpg|Porsche Panamera 4 (972)
Porsche 972 IMG 9537.jpg|Porsche Panamera 4 (972)
Porsche 972 Turbo E-Hybrid IMG 0445 (cropped).jpg|Porsche Panamera Turbo E-Hybrid (972)
Porsche 972 Turbo E-Hybrid IMG 0436 (cropped).jpg|Porsche Panamera Turbo E-Hybrid (972)


## Referanser


## Eksterne lenker
*
Étang de Vaccarès

**Étang de Vaccarès** er en saltvannslagune (*étang*) i våtmarksområdet og nasjonalparken Camargue i Rhône-deltaet i sør-Frankrike. Sjøen har et areal på 65 km², og dybden er mindre enn to meter. Den er den nordligste av innsjøene i Camargue, og utgjør det viktigste elementet i vannkontroll-systemet i deltaet.  Sjøen er også et viktig stoppested for trekkfugler, og er tilholdssted for rosenflamingo. 

## Forurensing
Selv om sjøen er «vernet» så er den likevel utsatt for følgene av forurensingene fra de store industriparkene like ved, og fra jordbruksområdene rundt området. Undersøkelser viser at fisken i innsjøen inneholder betydelige nivåer av miljø- og helseskadelige stoffer.

## Referanser
S.C.O.M. / Dolla Promo CD

***S.C.O.M. / Dolla / Get It / Spraypaint & Ink Pens*** er en singel fra Fort Minor fra albumet DJ Green Lantern Presents Fort Minor: We Major som bare ble gitt ut på Internett. Sangen ble ikke veldig kjent og fikk heller ikke mye oppmerksomhet.
Atrophaneura aidoneus

***Atrophaneura aidoneus*** er en sommerfugl i familiegruppen svalestjerter. Den lever sørøst i Asia, øst i Himalaya og sørøstover til Burma.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på planter i slekten *[[Aristolochia]]*. Den er radikalt forskjellige fra de voksne, både i levevis og i kroppsbygning.

*Atrophaneura aidoneus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Atrophaneura]]* 
****** ***Atrophaneura aidoneus*** (Doubleday, 1845)
****** synonymer: *Tros aidoneus* 
## Kilder
* Papilionidae – revised GloBIS/GART species checklist 
* www.funet.fi – Lepidoptera database

## Eksterne lenker
* 
* ''Atrophaneura aidoneus'' – www.nic.funet.fi/ 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Melonbarbe

**Melonbarbe** er en karpefisk i gruppen *[[Puntius]]*.
Den blir opptil 15&nbsp;cm lang. 
Den holder til i elver med en pH mellom 6,0 og 6,5, hardhet på 5 dGH og temperatur mellom 22 og 26&nbsp;°C.

Arten er tilgjengelig i akvariehandelen.
Den sprer eggene i åpent vann og vokter dem ikke.

## Utbredelse
Arten er utbredt i India.

## Referanser


## Eksterne lenker
*
S.C.O.M./Dolla/Get It/Spraypaint & Ink Pens

***S.C.O.M./Dolla/Get It/Spraypaint & Ink Pens*** er et album fra Fort Minor som bare ble gitt ut i USA. Albumet inneholder sanger fra *[[We Major]]*-albumet.

## Sporliste

### Vinyl 1:  Side A
#«S.C.O.M.» (Explicit)
#«S.C.O.M.» (Edited)
#«S.C.O.M.» (Instrumental)
### Vinyl 1: side B
#«Dolla» (Explicit)
#«Dolla» (Edited)
#«Dolla» (Instrumental)
### Vinyl 2: Side A
#«Get It» (Explicit)
#«Get It» (Edited)
#«Get It» (Instrumental)
### Vinyl 2: Side B
#«Spraypaint & Ink Pens» (Explicit)
#«Spraypaint & Ink Pens» (Edited)
#«Spraypaint & Ink Pens» (Instrumental)
Skeimo

**Skeimo** ligger vest i Vegårshei kommune, ca. 2 km fra innsjøen Vegår eller «Fjorden» som den kalles. Her er det gode fiskemuligheter. Etter flere års intens kalking har bestanden av ørret og abbor (tryte) tatt seg godt opp. Fjorden er også kjent for sine 365 øyer.
We Major

***DJ Green Lantern Presents Fort Minor: We Major*** også bare kalt ***We Major*** er Fort Minors andre EP, bare gitt ut på internett. DJ Green Lantern hjalp til med å produsere dette albumet. DJ Green Lantern ville senere hjelpe Mike Shinoda med *[[The Rising Tied]]*. CD-en *[[We Major (EP)]]* som ble gitt ut av Vinyl Record, inneholder fire sanger.

## Sporliste
#«Green Lantern Intro» – 1:34
#«100 Degrees» – 3:06
#«Dolla»  (med Styles of Beyond) – 3:05
#«Bloc Party»  (med Apathy og Tak) – 2:40
#«S.C.O.M.» (med Ryu, Juelz Santana og Celph Titled) – 3:37
#«Remember The Name» (Funkadelic Remix) (med Styles of Beyond – 3:37
#«Bleach» (Jimi Remix) (med Styles of Beyond) – 3:49
#«Spraypaint & Inkpens» (med Ghostface og Lupé Fiasco) – 4:07
#«Petrified» (Doors Remix) (med DJ Green Lantern) – 3:28
#«Get It» (med Styles of Beyond) – 3:09
#«Be Somebody» (med Lupé Fiasco og Holly Brook) – 3:12
#«Respect 4 Grandma» (med Styles of Beyond og Celph Titled) – 3:05
#«There They Go» (Green Lantern Remix) (med Sixx John) – 3:19
#«All Night» (med Apathy, Tak og Celph Titled) – 3:28
#«Nobody's Listening» (Green Lantern Remix) (med Linkin Park og Jay-Z) – 2:32
#«Cover and Duck» (med Styles of Beyond og Celph Titled) – 4:55
#«Remember the Name» (Albumversjon) – 3:12
#«Petrified» (Albumversjon) – 2:47
#«Outro» – 0:49
1. liga

**1. liga** eller **Pierwsza Liga** er den nest høyeste ligaen i polsk fotball. Ligaen inneholder 18 lag som spiller to kamper mot alle andre lag i ligaen i en sesong med totalt 34 serierunder. De to øverste lagene rykker direkte opp til Ekstraklasa, mens nummer 3–6 spiller opprykkskvalifisering.

## Sesongen 2015/16

## Resultater

## Se også
*Ekstraklasa

## Referanser


## Eksterne lenker
* 
* 90minut.pl
* Tabell 2015/16
* Tabell 2014/15
* Tabell 2013/14
Porsche 64

**Porsche 64**, også kjent som **VW Aerocoupe**, **Type 64** og **Type 64K10**, regnes av de fleste for å være den første bilen fra den tyske bilprodusenten Porsche. Bilen ble hovedsakelig bygget av deler fra *Model 64 [[Volkswagen Type 1|VW Boble]]*, herav modellnummeret. Den er utstyrt med en boksermotor på fire sylindre, har en effekt på 50 hestekrefter, og en toppfart på 160 kilometer i timen.

Karosseridesignet ble til etter vindtunnel-tester av en planlagt sportsbil med V10-motor, som aldri ble bygget, Porsche 114. Dr. Porsche lanserte idéen om å melde bilen på et løp fra Berlin til Roma i 1939 som et markedsføringsstunt, og tre biler ble håndbygget i aluminium av karosserifabrikken Reutter. En av disse ble krasjet av en Volkswagen-ansatt tidlig i 2. verdenskrig, mens de to gjenværende ble benyttet av Porsche-familien. Etterhvert brukte de kun én av bilene, mens den andre ble satt på lager. I mai 1945 ble denne oppdaget av amerikanske soldater, som kappet av taket og brukte bilen i noen uker, da motoren gav opp og bilen ble kastet. Den siste gjenværende Porsche 64 var eid av Ferry Porsche, som fikk den restaurert hos Battista Farina i 1947. I 1949 ble den solgt til den østerrikske motorsykkelføreren Otto Mathé, som vant løpet *Alpine Rally* med bilen i 1950. 

Siste gang bilen ble benyttet i et løp var i et motorhistorisk løp i Monterey, California i 1982.

## Referanser
Nasima

**Nasima** (نسيم) er et arabisk kvinnenavn. Det betyr kjærlighet og trofasthet, men også «mild vind». Varianten *Nasim* kan være både et mannsnavn og et kvinnenavn.

## Utbredelse
Tabellen nedenfor gir en detaljert oversikt over populariteten til fornavnet Nasima i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Nasim Karim (f 1974), norsk forfatter

## Referanser


## Eksterne lenker
* Om navnet på parenthood.com
*
Sigleif Johansen

**Arnt Sigleif Johansen** (født 1948) er en norsk tidligere skiskytter. Han har tre mesterskapsmedaljer, sølv på 20 km fra VM 1977 i Vingrom, sølv på stafetten fra VM 1978 i Hochfilzen og bronse på 20 km fra VM 1979 i Ruhpolding.

## Verdenscupseire

## Eksterne lenker
*
Blind Roosevelt Graves

**Roosevelt Graves** (født 9. desember 1909 i Meridian i Mississippi, død 30. desember 1962 i Summerland i Mississippi) var en amerikansk bluesgitarist og -sanger. Det finnes innspilt materiale av han fra 1920- og 1930-tallet.

På alle opptak som finnes med Blind Roosevelt Graves spiller han sammen med broren Uaroy Graves, som også var blind og som spilte tamburin. Av platekompaniet ble de omtalt som **Blind Roosevelt Graves and Brother**. De første opptaka ble gjort i 1929 for Paramount Records. Her finner en den første kjente innspillinga av den kjente «Guitar Boogie».

20. juli 1936 ble det arrangert en ny opptakssesjon med brødrene i Hattiesburg, Mississippi – angivelig på jernbanestasjonen. Her ble duoen forsterka med den lokale pianisten Cooney Vaughn, og trioen ble lansert som **The Mississippi Jook Band**. I alt spilte de på denne sesjonen inn fire låter for  American Record Company – «Barbecue Bust», «Hittin' The Bottle Stomp», «Dangerous Woman» og «Skippy Whippy». Dette er det siste opptaket som ble gjort med Graves-brødrene, og de forsvant fra offentligheten. Roosevelt Graves antas å ha flytta til Gulfport en gang etter krigen.  

Det østerrikske plateselskapet Document Records har gjenutgitt Graves-brødrenes innspillinger på plata *Complete Recorded Works (1929–1936)* (DOCD 5105).

## Spillestil
I Rolling Stone Magazines *The Illustrated History of Rock and Roll* omtales opptaka som ble gjort med Mississippi Jook Band i 1936 som starten på rock'n roll: «*Their 'Barbecue Bust' and 'Dangerous Woman' featured fully formed rock & roll guitar riffs and a stomping rock & roll beat.*»

Uansett utgjør Vaughns frenetiske pianospill og Graves-brødrenes mangefasetterte rytmikk kombinert med Roosevelts dristige riff en ny form for blues som kan ha inspirert seinere bluesmusikere.

## Eksterne lenker
* 
* allmusic.com - Biografi og detaljert bibliografi
*  The Graves Brothers – The University of Southern Mississippi McCain Library and Archives
FireHouse

**FireHouse** er et amerikansk hardrockband som ble startet i Charlotte, North Carolina i 1989. Bandet tok navn etter en sang av Kiss med samme navn og fikk en rask karriere på 1990-tallet. 

## Nåværende medlemmer
*Bill Leverty
*Michael Foster
*Allen McKenzie 
### Tidligere medlemmer
*C.J. Snare

## Eksterne lenker
* 
* 
* 
*
Saattut

**Saattut** (tidligere stavet *Sâtut*) er ei bygd i Avannaata kommune på vestkysten av Grønland. Bygda hadde 242 innbyggere i 2018.

Bygda ligger på en øy, ca. 26 km fra Uummannaq. 

Skolen her heter Muusap Atuarfia, og har ca. 50 elever. De har bl.a. videokonferanseutstyr for å drive fjernundervisning. 

1. januar 2004 åpnet det en ny barnehage i bygda, med plass til 24 barn.

## Referanser


## Eksterne lenker
* www.arktiskebilleder.dk Historiske bilder fra Saattut.
* www.fallingrain.com Vær og kart over Saattut.
Atrophaneura nox

* *A. n. noctis* 
* *A. n. erebus* 
* *A. n. niepeltiana* 
* *A. n. petronius* 
* *A. n. henricus* 
* *A. n. solokanus*
* *A. n. nyx* 

***Atrophaneura nox*** er en sommerfugl i familiegruppen svalestjerter. Den lever sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på planter i slekten *[[Thottea]]*. Den er radikalt forskjellige fra de voksne, både i levevis og i kroppsbygning.

*Atrophaneura nox* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Atrophaneura]]* 
****** ***Atrophaneura nox*** (Swainson, 1822)
****** synonymer: *Papilio nox* *Parides nox*
****** underarter: *A. n. noctis* Hewitson *A. n. erebus* Wallace, 1865 *A. n. niepeltiana* Strand *A. n. petronius* Fruhstorfer *A. n. henricus* Fruhstorfer *A. n. solokanus* Fruhstorfer *A. n. nyx* de Nicéville
 
## Kilder
* Papilionidae – revised GloBIS/GART species checklist 
* www.funet.fi – Lepidoptera database

## Eksterne lenker
* 
* [ – www.nic.funet.fi/]
Porsche Cayman

**Porsche Cayman** er en sportsbilmodell fra den tyske bilprodusenten Porsche med midtmontert motor og to seter. Den ble lansert for modellåret 2006, og er coupéutgaven av andre generasjon Porsche Boxster. I likhet med Boxster produseres også Cayman av Valmet Automotive i Finland.

## Utvikling
Etter en utviklingsperiode på to år ble første utgave, *Cayman S*, presentert i mai 2005 gjennom fotografier og tekniske detaljer, mens bilen ble offisielt avduket på bilutstillingen i Frankfurt am Main i september samme år. «*S*»-betegnelsen er et akronym for «Special», og indikerte at det var en sportsutgave av en da ukjent grunnmodell. Denne grunnmodellen, kun kalt «Cayman», kom tilgjengelig for salg i juli 2006. En utgave ment for motorsport, «Cayman RS», skal ha blitt testet på Nürburgring samme år.

Cayman, med prosjektnummer 987c, og andre generasjon av cabrioleten Boxster, med prosjektnummer 987, deler den samme midtmotoriserte plattformen og mange komponenter, blant annet forskjermer, bagasjelokk, dører, hovedlykter og fremre del av interiøret. Caymans karosseridesign har hentet inspirasjon fra to klassiske modeller, 550 Coupé og 904 Coupé. I motsetning til Boxster har Cayman en stor luke som gir tilgang til bagasjerommet (ytterst) og motorlokket (innerst).

Den sekssylindrede boksermotoren på 3,4 liter, kalt M97.21, i Cayman S er en videreutvikling av Boxster S' 3,2 liters motor med motorkode M96.26, mens sylindertoppene er hentet fra 911 997 S' 3,8-liters motor med kode M97.01. Grunnmodellen av Cayman er utstyrt med en 2,7-litersutgave av samme motor, kalt M97.20. Caymans eksklusive bruk av disse motorene endte ved modellåret 2007, da Boxster (987.310) og Boxster S (987.320) ble oppdatert med motorene fra de respektive Cayman-modellene.

Grunnmodellen er utstyrt med en femtrinns manuell girkasse som standard, mens en sekstrinns manuell Getrag girkasse er standard på Cayman S, og ekstrautstyr på grunnmodellen. En elektronisk styrt femtrinns automatisk Tiptronic girkasse er også tilgjengelig. Annet ekstrautstyr inkluderer aktive støtdempere, keramiske skivebremser, Bi-Xenon hovedlykter og en elektronisk styrt sportsmodus kalt *Sport Chrono Package*.

## Se også
* Porsche Boxster
* Porsche 911 997

## Eksterne lenker
* 
* Cayman på den norske Porsche-importørens nettsider.
* Porsche Club Norge
Mirza Durakovic

**Mirza Durakovic** (født 21. desember 1982) er en svensk fotballspiller som spiller for Carlstad United. Han har spilt landskamper i aldersbestemte klasser for Sverige. Tidligere har han spilt for de svenske klubbene IFK Kronoparken, Degerfors IF og Carlstad United samt den norske klubben Nybergsund IL-Trysil. Durakovic ble kåret til Årets Nybergsund-spiller i 2007. 2011 gikk han tilbake til Carlstad United. 2012 gikk han till FBK Karlstad som trener.

## Referanser


## Eksterne lenker
*
Fort Minor Militia

**Fort Minor Militia** er en fanklubb for Fort Minor. Den var inspirert av Linkin Park Underground, så da Mike Shinoda startet Fort Minor Militia gav han ut DVD-er og The Rising Tied «special edition» til de første 100 medlemmene. Klubben lar deg kjøpe billetter til Fort Minor-konserter før de kommer ut i vanlige butikker og man får gratis mange forskjellige filmer og dokumentarer.

## Sporliste til Fort Minor Exclusive Tracks
*#*Do What We Did* (Demo) Mike Shinoda og Styles of Beyond
*#*Kenji* (intervju version) (Først gitt ut på Fort Minor sin hjemmeside i desember 2005)
*#*Tools of the Trade* (Demo) Mike Shinoda og Styles of Beyond
*#*Where'd You Joe?* (Where'd You Go) Joe Hahn remix
*#*Strange Things* (Demo) (Første Fort Minor-sangen som ble skrevet)
*#*Believe Me* (Klubb remix) Mike Shinoda og Styles of Beyond
*#*Start It All Up (Demo)* (Mike Shinoda har sagt at «Start It All Up» var den andre Fort Minor-sangen han har skrevet, den skulle egentlig være en Linkin Park sang)
*#*Move On (Demo)* Mike Shinoda og Joe Hahn

Dette er det første fra Fort Minor Militia, ingen av disse sangen har vært med i The Rising Tied.
Kenna

**Kenna Zemedkun** er en etiopiskfødt amerikansk musiker. Han er mest kjent for samarbeidet med Fort Minor. Kenna har lagd to studioalbum. 

## Diskografi
*2003: *New Sacred Cow* (Flawless Records). Singler: «Hell Bent», «Sunday After You», «Freetime»
*2007: *Make Sure They See My Face* (Interscope Records). Singler: «Out of Control (State of Emotion)», «Say Goodbye To Love»

## Eksterne lenker
* 
* 
* 
*
Troy McLawhorn

**Troy McLawhorn** (født 4. november 1968) er en amerikansk gitarist. Han er gitarist i bandet Seether, og har tidligere spilt gitar i bandet doubleDrive, som ble oppløst i desember 2003. I 2004 begynte McLawhorn å spille fulltid sammen med Dark New Day, et band som han hjalp med å danne i 1995 og som så ble inaktivt i noen år. I mai 2007 ble McLawhorn Evanescences nye gitarist da John LeCompt sluttet. Han spilte live sammen med Evanescence til desember 2007. Han forble medlem av Dark New Day mens han var i Evanescence. Han forlot Dark New Day i 2008, og ble gitarist i Seether.

## Utstyr
McLawhorn bruker gitarer av typen PRS Guitars.

## Diskografi
### Still Rain
**Still Rain*
**Bitter Black Water*

### doubleDrive
**1000 Yard Stare* (1999)
**[[Blue in the Face (album)|Blue in the Face]]* (2003)

### Dark New Day
**[[Twelve Year Silence]]* (14. juni 2005)
**[[Black Porch (Acoustic Sessions) (EP)]]* (5. september 2006)
**Ukjent tittel* (ikke offisielt utgitt)

### Seether
* *iTunes Originals* (2008)
* *Rhapsody Originals* (2008)
* *Finding Beauty in Negative Spaces* (nyutgivelse fra 2009)

## Referanser


## Eksterne lenker
* 
* 
* Darknewday.com
* Evanescence.com
* Seether.com
Porsche 904

**Porsche 904**, også kjent som **Porsche Carrera GTS**, er en bilmodell fra den tyske bilprodusenten Porsche, produsert mellom 1964 og 1965. 904 var opprinnelig ment som en bil til bruk i motorsport, og for å tilfredsstille regler om homologering, som sier at et visst antall biler må bygges for gatebruk, ble modellen også solgt i gategodkjent stand. Modellens offisielle navn var Porsche Carrera GTS, på grunn av den samme navneproblematikken som gjorde at Porsche 901 måtte skifte navn.

## Historie
Etter å ha trukket seg fra Formel 1 etter sesongen 1962 fokuserte Porsche igjen på andre typer motorsport. 904 debuterte i 1964 som etterfølger til Porsche 718, som hadde blitt produsert siden 1957. 904 var den første Porsche-modellen som var bygget med karosseri av glassfiber. 904 var også starten på en serie løpsbiler som kulminerte med Porsche 917.

GTS-varianten ble designet først, for deltakelse i Det internasjonale bilsportforbundets GT-klasse. Den gategodkjente utgaven debuterete i 1964 for å oppfylle GT-klassens krav til homologering, som sier at et visst antall gategodkjente varianter må selges. Begge utgaver var utstyrt med karosseri i glassfiber som ble støpt fast til bilens chassis, som var av stål, for ekstra styrke. 904s midtmotoriserte oppsett ble hentet fra Porsche 718, også kjent som RSK, som var fabrikkens hittil mest kjente løpsbil.

1964-modellene, som ble bygget i 106 eksemplarer, var utstyrt med en 180 hestekrefters utgave av Porsches «Fuhrmann» boksermotor med fire kamaksler og fire sylindre. Denne motoren var opprinnelig utviklet for racingbruk i 550 Spyder, og ble også benyttet i 356 Carrera med 130 hestekrefter. For å tilfredsstille etterspørselen ble 20 eksemplarer bygget i 1965, og enkelte av disse var utstyrt med den sekssylindrede boksermotoren fra 911. Noen svært få biler brukt til racing ble utstyrt med en åttesylindret motor hentet fra Porsches F1-bil fra 1962, Porsche 804. De seks- og åttesylindrede utgavene ble kalt henholdsvis 904/6 og 904/8.

Løpsklare 904 med firesylindret motor veide omkring 655 kilo, noe som gav dem muligheten til å akselerere fra stillestående til 100 km/t på under seks sekunder. Karosseriene ble produsert ved å plassere hakket glassfiber inn i en form, og mengden varierte ofte i tykkelse. Som et resultat av dette var bilenes vekt noe varierende, og noen var tyngre enn andre.

## Racing
I sin debutsesong i 1964 vant 904 Targa Florio-løpet i Italia, en av Porsches mange seire i dette løpet. Bilen vant også førsteplass i P3.0 på 12-timersløpet på Sebring. Med 1965-modellen vant Gerhard Mitter klatreløpet Rossfeld.

## Referanser


## Eksterne lenker
*
Hakan Şükür

**Hakan Şükür** (født 1. september 1971 i Adapazarı i Sakarya) er en tyrkisk tidligere fotballspiller. Han er av kosovoalbansk opphav. Han spilte sist for Galatasaray frem til 2008-sesongen, men har også spilt i Italia og Storbritannia.

Han har spilt 109 kamper og skåret 51 mål for , noe som er nasjonal rekord.

I forbindelse med det tyrkiske valget i 2011 ble Şükür valgt som parlamentsmedlem i Istanbul for Rettferdighets- og utviklingspartiet. Han ble senere knyttet til Fethullah Gülen og hans Gülen-bevegelse og trakk seg fra partiet i desember 2013. Han valgte deretter å stå som uavhengig politiker.  Hürriyet Daily News (16. desember 2013): [http:www.hurriyetdailynews.com/hakan-sukur-resigns-from-ruling-akp.aspx?pageID=238&nID=59696&NewsCatID=338 *Ex-footballer Hakan Şükür resigns from ruling AKP*]  Han er siden 2016 etterlyst i Tyrkia for å ha fornærmet president Recep Tayyip Erdoğan, og har bodd i eksil i California siden. 

## Referanser


## Eksterne lenker
*
Will Hunt

**Will Hunt** er en amerikansk trommeslager som spiller sjangrene rock og metal. Hunt var med som trommeslager på Tommy Lees «Never a Dull Moment»-turné og var også medlem av bandet Skrape til 2004, da han skiftet til Dark New Day på fulltid. I mai 2007 fikk Hunt Rocky Grays plass i bandet Evanescence, da han sluttet. Hunt skal spille i Evanescence i hvert fall til desember 2007. Han vil forbli medlem av Dark New Day mens har er i Evanescence. 

## Utstyr
Hunt bruker Drum Workshop-trommer, Vater-trommerstikker og Zildjian-symbaler.

## Diskografi
### Skrape
**[[New Killer America]]* (20. mars 2001)
**[[Up the Dose]]* (13. januar 2004)

### Dark New Day
**[[Twelve Year Silence]]* (14. juni 2005)
**[[Black Porch (Acoustic Sessions) (EP)]]* (5. september 2006)
**Ukjent tittel* (mars 2008)

## Eksterne lenker
* Darknewday.com
* Evanescence.com
Queen’s Park stasjon

**Queen's Park stasjon** er en jernbane- og undergrunnsstasjon i London. Den ligger i den vestre delen av Kilburn, nær parken Queen's Park. Jernbane og undergrunnsbane deler spor nordover fra Queen's Park til Harrow & Wealdstone.

|}
## Eksterne lenker
* Queen's Park jernbanestasjon National Rail Enquiries (Engelsk)
* Queen's Park Underground Station Transport for London (Engelsk)
Porsche 550

**Porsche 550** var en bilmodell fra den tyske bilprodusenten Porsche, produsert for bruk i motorsport mellom 1953 og 1957. 

Modellen ble inspirert av en Porsche 356 Spyder bygget og kjørt av Walter Glöckler i 1951, og etter å ha sett denne bestemte fabrikken seg for å bygge en slik modell. Dermed var 550 den første modellen Porsche utviklet utelukkende for bruk i racing.

550 ble kjent som Spyder eller RS, og gav Porsche sin første seier i et stort motorsportarrangement, Targa Florio-løpet i 1956.

Porsche 550 var også bilmodellen James Dean kjørte i da han kolliderte og ble drept. Han kalte bilen «den lille djevelen».

## Replikaer
Porsche 550 er blant de oftest kopierte klassiske bilmodellene, sammen med modeller som Shelby Cobra og Lotus Seven. En rekke selskaper har startet opp i løpet av de siste 25 årene, og noen av dem bygger nær eksakte replikaer fra bunnen av, inkludert plattformer bygget på nøyaktige mål fra Porsches egne tegninger.

## Referanser




## Eksterne lenker
* 
* Topspeed-artikkel om 1955-1956 Porsche 550 (engelsk)